**Dagsorden**

Studienævn: Studienævn for Religionsstudier

Dato: 20-03-2018 kl. 10-12

Lokale: Mellemøststudiers Mødelokale

**Punkter til drøftelse**

1. Godkendelse af dagsorden (bilag)
2. Godkendelse af referat (bilag)
3. Meddelelser (bilag)
4. *Nyt fra studieleder*
5. *Nyt fra studienævnssekretær*
6. *Nyt fra studiesekretær*
7. *Nyt fra faglig vejleder*
8. *Nyt fra fagråd*
9. *Nyt fra RELIGIO*
10. Merit- og dispensationsansøgninger (bilag)
11. Sager til behandling eksamen
12. Sager til behandling studieordninger (bilag)
13. *Fortsat drøftelse af revidering af studieordninger 2020*
14. *Bachelorprojekt og speciale: Diskussion af mulighed for at to studerende kan skrive sammen (Louise og Thea)*
15. Sager til behandling kvalitetspolitikken (bilag)
* *Opstartsmøde for SDUs institutionsakkreditering*
1. Andre sager til behandling
2. Sager til behandling undervisning
3. Eventuelt

Tim Jensen / Tine Jambang

Studienævnsformand Studienævnssekretær

|  |
| --- |
| **Referat af studienævnsmøde den 20. marts 2019 kl. 10.30-12.30****Til stede:** Tim Jensen (TJ), Thea Lindholm Kaspersen (TLK), Louise Funch Clausen (LFC), Rasmus Hagemann Pedersen (RHP), Nadja Bundgaard (FV) og Pia Hansen (PH)Afbud: Olav Hammer (OH), Niels Reeh (NR)**Referent**: Tine Jambang**Mødet blev gennemført med følgende dagsorden:** 1. **Godkendelse af dagsorden (bilag)**

Dagsorden blev godkendt.1. **Godkendelse af referat (bilag)**

Referatet blev godkendt.1. **Meddelelser (bilag)**

**a) Nyt fra studieleder:****Evaluering og rapport forsøg:** Inger Marie Christensen har udarbejdet om rapport om evalueringen af forsøgene med No devices og feedback og konkluderer, at de har været relativt succesrige. Det at man bruger ”No devices” i undervisningen leder dog ikke nødvendigvis til mindre frafald, hurtigere gennemførelse eller at de studerende føler sig bedre klædt på til uddannelsen. Det er også svært at motivere undervisere (ud over dem, der i forvejen er motiverede), da de ikke får honorar for det ekstra arbejde, og mange studerende finder det besværligt. **VIP**-**mentorer**: I forhold til yderligere satsning med VIP-mentorer ift. studieunderstøttende indsats er der nu mulighed for at søge timer. Laura Feldt og Mikael Aktor er interesserede. **Feedback**: Laura Feldt har som den eneste søgt om timer ift. feedback. Hun har søgt 16 timer til en instruktor. **Akademisk skrivekursus:**  Laura Feldt bliver også den, der skal tage øvelser i akademisk skriftlighed i stedet for Caroline Schaffalitzky de Muckadell. Det skal altså flyttes fra Videnskabsteori 1 til Kristendom på 1. sem. **Udlandsrejse**: Aktor (MA) har udsendt ny besked om rejsen til Sydamerika med eksakt beløb. Det viser sig at være højt; de studerende skal kunne betale ca. 13.-15.000 kr. SN kan søges om tilskud måske, men næppe mere end fx kr. 15.000 i alt. FV indskød, at MA og OH på et møde havde nævnt muligheden for at søge fondsmidler, og at nogle studerende ville lave forespørgsler. Der ville også blive set på alternative rejsebureauer ift. billigere billetter. TJ mente, at man måske skulle overveje en alternativ, billigere rejse. **Religio:** Der har været møde vedr. økonomi, men SN har endnu ikke modtaget en ansøgning. TJ mener, at der skal findes midler til Religio, da det det er vigtigt at bevare,**Videnskabsteori 1 – akademisk skriftlighed**: TJ orienterede om, at det er vigtigt at holde øje med, hvad der står i fagbeskrivelserne i ODIN for at undgå fejl og mangler og opnå strømlining. **Religion og menneskerettigheder:**  TJ arrangerer i samarbejde med Lars Binderup et arrangement den 3.-4 juni, hvor bl.a. Jakob Skovgaard Petersen fra KU efter planen deltager.**ATU**: Markedsføring af uddannelser, Akademiet for talentfulde unge med repræsentanter fra gymnasierne. TJ havde holdt oplæg om humaniora og gennemgået begrebet religion og religionsfrihed, kommunikativt, filologisk, kritisk. **Efteruddannelseskursus for gymnasielærere**: Gode evalueringer af arrangementet. Oplæggene var relevante og godt med indtryk af vores forskelligheder. **Åbent Hus**: Der skal gøres noget ift. markedsføring. En del studieledere v. IH var utilfredse med plakaterne ifm. Åbent Hus i februar. Institutlederen ville gå til dekanen desangående.**Beklagelse fra censor ved. originalsprog:** I propædeutikken er oversættelse et must, men det er ikke nødvendigvis også et must i originalsprog. Censorkorpset har allerede i 2017 diskuteret dette på et møde og konstateret at hvert universitet har sin egen forståelse af faget. TJ følger op. **Markedsføring**: TJ har talt med Rune på fakultetet vedr. ønsker til en mere dynamisk hjemmeside. Han var særdeles positiv over for TJs input og ville gå videre med vores ønsker.1. **Nyt fra studienævnssekretær**

TNJ orienterede om, at SAGA, som vil blive introduceret på næste møde, kun skal bruges til studenteransøgninger. Resten af SN-mødet vil fortsat være i SharePoint.1. **Nyt fra studiesekretær**

PH orienterede om, at der nu er udsendt besked vedr. ønsker til skema og eksamensplan. Der er kommet en skrivelse fra fakultetet vedr. proceduren.1. **Nyt fra faglig vejleder**

Intet. FV ophører snart. Hun vil sende besked rundt for at være sikker på, at alle interesserede får mulighed for at søge. Der er frist for ansøgere 25. marts.1. **Nyt fra Fagråd**

Thea Lindholm Kaspersen (TLK) orienterede om, at der vil blive udsendt referat fra deres møde. En havde foreslået at flytte praktikken. Man kommer for sent i gang med specialet. (TJ oplyste, at 3. semester er beregnet til internationalisering og praktik). Der er overvejelser om at lave Podcasts med forskellige emner: prøveeksamen eller interviews med fokus på at nå nye studerende. Fagrådet vil dog gerne vide, hvad SN vil tillade ift. indhold og på hvilke medier de må lægges. Man ønsker at samarbejde med SN om det og vil tage det op på næste møde i Fagrådet. TLK gav udtryk for, at det er vigtigt, at vi kommer ud så mange steder som muligt, men at det naturligvis skal afklares, planlægges og udvikles ift. hvad der kan lægges på fx Facebook, YouTube og Google. (TJ var meget positiv over for ideerne med videoer m.m., som ligger fint i tråd med Aftagerpanelets ønsker, og mente, at det med et idékatalog ville være nemmere at komme igennem med ønsker hos fakultetet. Louise Funch Clausen (LFC), Anna Mogensen og TJ er tovholdere, som aftalt på Aftagerpanelmødet i november 2018.) FV tilføjede her, at andre uddannelser, fx Psykologi, bruger Podcasts, og hun foreslog at spørge dem, hvordan de gør. TLK nævnte også Odense Studenterradio som en mulighed. (TJ mente, at vi skal hente inspiration på andres hjemmesider og henviste her til University of Alabamas hjemmeside for Religious Studies. TJ mente desuden, at de studerende på et tidspunkt i processen skal høres om, hvad der gør en hjemmeside attraktiv.)TLK orienterede afslutningsvis om, at man nu har en nominering til underviserprisen. TJ bad om at få den tilsendt, Cc SN-sekretæren samt få bemyndigelse til at videresende til fakultetet med SNs anbefaling. Det tilsluttede SN sig.1. **Nyt fra RELIGIO**

Rasmus Hagemann Pedersen (RHP) orienterede om, at der arbejdes videre. Linda har udsendt en mail om samarbejde, som man ikke har haft tid til at drøfte endnu, men vil bruge tid på efterfølgende. 1. **Merit- og dispensationsansøgninger**

 Se lukket referat1. **Sager til behandling eksamen**
2. **Sager til behandling studieordninger**
3. *Fortsat diskussion af revidering af BA, Kandidat og sidefag*.

TJ orienterede kort om ændringen vedr. eksamen i Kristendomsformer i 1. og 2. semester. Den vil være en administrativ lettelse og fakultetet er hørt. Det blev foreslået fra studerendes side, at der ses på omfanget af undervisning i Islam, da det er et vigtigere område i dag end tidligere. De studerende gav udtryk for, at de mangler mere perspektiv ift. islam i nutid og debatter. Man kunne også se på islams mange ansigter i fx USA og Indonesien. TJ erklærede sig villig til at se på det, men nævnte også, at man jo måske kunne gøre det til mulighed i særligt studeret emne eller fokusemne. Vi mangler mere om andre religioner generelt og kan åbne for islam i andre sammenhænge. Der var enighed om, at der måske kunne være lidt mindre kristendom, men at man også der kan ændre i profilen, så der fx ses på både mainstream og alternative kristendomsformer.1. *Bachelorprojekt og specialer: mulighed for at to studerende kan skrive sammen.*

LFC og TLK havde ønsket en drøftelse af muligheden for at to/flere studerende kan udarbejde henholdsvis Bachelorprojektet og specialet sammen. De gav udtryk for, at der generelt burde være flere muligheder for samarbejde studerende imellem i løbet af uddannelsen, men at deres fokus var på Bachelorprojektet og specialet. De har selv meget positive erfaringer med samarbejde. Samarbejdet giver noget ud over hvad vejledningen kan give. Deres oplevelse er, at det øger motivationen og giver en bedre arbejdsproces og et bedre produkt med samarbejde. TLK tilføjede, at de havde nævnt det for Fagrådet, hvor der var en generel positiv stemning over for ideen. LFC tilføjede her, at da man i arbejdslivet ofte arbejder i teams, burde studieordningen afspejle den virkelighed de studerende møder. LFC og TLK havde gjort sig overvejelser ift. betydningen for oplevelsen af ensomhed og frafald samt at det kunne bevirke, at de studerende allerede ved uddannelsen begyndelse ville være seriøse mhp. at finde en 'study buddy'.TJ videregav egen samt medarbejderes udtalte skepsis over for gruppeeksamen både ved BA-projekt og speciale. TJ bad imidlertid LFC og TLK gennemgå studieordningen mhp. at finde andre eksamener, hvor man ifølge dem kunne fremme muligheden for gruppeeksamen. PH indskød, at hun bakkede forslaget op, da hun også mente, at det understøtter og afspejler samfundsstrukturen. Hun så ikke noget problem i det, når man fortsat kan vælge at skrive alene. FV derimod var enig med TJ om, at specialet nok burde udarbejdes individuelt, da der er tale om en udviklingsproces, hvor man vokser både fagligt og personligt. Man får sparring ved vejlederen. Hun kunne dog godt se ideen på BA-niveau ved ordinære eksamener. LFC og TLK gentog, at deres egen erfaring var meget positiv, og at den sparring to studerende kan give hinanden, er af en helt anden karakter end den vejlederen giver. SN besluttede, at LFC og TLK skal arbejde med at få overblik over mulige gruppeeksamener. 1. **Sager til behandling kvalitetspolitikken**

*Opstartsmøde fro SDUs institutionsakkreditering*TJ orienterede om, at han har udpeget en studerende, Lise Baadsgaard, fra BA-uddannelsen til at sidde i et eksternt advisory board. 1. **Andre sager til behandling**
2. **Sager til behandling undervisning**

TJ orienterede om, at rekvisitionen nu er godkendt. Man afventer stadig ansættelse at ny adjunkt og ekstern lektor. Der forudses udfordringer i forhold til dækning af visse fag, hvis pågældende ikke kan dække dem. Bl.a. har Olav Hammer forskningssemester og Søren Sindberg har udover del af projektorienteret forløb andre opgaver. 1. **Eventuelt**

**Næste studienævnsmøde er den 1. maj kl. 10-12**Tim Jensen / Tine JambangStudienævnsformand referent |
|  |